Mūsų tema **,, Pavasario saulė nušvito meiliai“.** Tema planuojama kovo 9 – 20 d.d.

Keliami uždaviniai šia tema:

1. Stebėti gamtos atbudimo ženklus;
2. Įsiklausyti ir išgirsti paukščių giesmes kieme;
3. Stebėti vabzdžių pabudimą;
4. Susipažinti su pirmaisiais prasikalusiais augalėliais;
5. Daiginti ir sėti daržovių, gėlių sėklas, stebėti jų dygimą, augimą.

Atsižvelgiant į keliamus uždavinius **rekomenduoju** su vaikais :

1. Pasivaikščiojimų metu stebėti pavasario ženklus, kalbėtis apie gamtos pokyčius (danguje skaisčiau šviečia saulė, ji jau ir šildo, diena ilgėja...) stebėti žmonių aprangą, augalus (pirmąsias pražydusias gėles, besikalančią žolę...) krūmus su sprogstančiais pumpurėliais ir kt.
2. Siūlyčiau namuose pasidaiginti sėklyčių , pasėti jas, stebėti kaip jos dygsta, auga. Kada sugrįšime į darželį kiekvienas atsineš savo augintą augalėlį (Šitą darytume ir grupėje). Papasakoti apie sėjamą augalėlį daugiau, gal ir nupiešti, aplikuoti, lipdyti. Gal kas pražydins mums į grupę šakelių.
3. Prisiminkite parskridusius paukštelius (gal bus noras nupiešti, išmarginti)
4. Pasimokyti Zitos Gaižauskaitės eilėraštį ,, Kovas”

Kovą pašaukiau balsu.

Man atsiliepė:

Esu!

Aš čia pat,

Jau netoli.

Dar kalneliai,

Dar keli...

Palydėjęs šaltą žiemą ,

Įdundėsiu aš į kiemą

Karklų rykštės nusijuoks

Ir toliau žaliai išsprogs.

Štai toks nuotaikingas eilėraštukas – manau vaikučiams patiks.

Rekomenduoju pažaisti mūsų pirštukų žaidimus (vaikai žino), prisiminti pasakas be galo.

Nepamirškite skaičiuoti (koks skaičius bus pridėjus, atėmus vieną, skaičių kaimynai, lipame laiptukais iki 10-ies aukštyn ir leidžiamės žemyn…

Pažaiskite žaidimus : ,,Ruošiuosi į kelionę”- Kokį daiktą pasiimsiu, prasidedantį pirmąja mano vardo raidele (mamos, tėčio, senelės ir t.t.)

Labai rekomenduoju darbą su žirklėmis (siūlyčiau padaryti vaiko iškarpytų paveikslėlių albumėlį – bus daugiau motyvacijos).

**Čia ateinančiai mamyčių šventei**

Mamyčių paprašysiu-pagalvoti kokia gėle bus jūsų mergaitė (toms, kurios dar nepasirinkę ) – darysiu gėlių kepurėles, o jums reikės turėti suknelę tos spalvos, kokią gėlę pasirinksite.

Berniukams – kokiu vabalėliu (žiogelis, boružėlė, skruzdėlytė ir kt.) norėsit būti ir pasirūpinkite apranga.

Visus darbelius, kuriuos dirbsite su vaikais, kaip leidžiate laiką, kas įdomaus – viską fotografuokite ir siųskite man į paštą.

**Visiems linkiu geros sveikatos, puikios nuotaikos , saulėtų pavasario dienų!!!**